Мария Илиева
Ела, но не като сън!

chitanka.info

Искам да тръпна

отново в ръцете ти

изгаряща,

        любяща

и утринна.

Изпий ми дъха

с въздишка отронена.

Тази нощ твоя съм…

Ела, като сън!

Душите ни топли са в зимния ден:

ласкаво галиш ме,

                        без дъх ме оставяш.

Със стон пак прошепвам

името в плен,

люби ме със нежност —

чиста и бяла!

Звездите в очите ти меко горят

и тихо,

                и влюбено пеят отвънка.

Не искам да съмне,

нека чува се звън.

                        Ела, прегърни ме…

Ела, но не като сън.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.